ایرانین خاریجی ایشلر باخانی حسین امیرعبداللهیان، گئچمیشده روسیایا سلاح ساتدیقلارینی آنجاق اوکراینا ساواشیندا ایستیفاده ائتمک اوچون روسیایا سلاح ساتدیقلارینا دایر ادعالارین دوغرو اولمادیغینی بیلدیردی.
ایرانین رسمی خبر آژانسی ایرنانین بیلگیلرینه گؤره، تهران‌دا آسیا-پاسیفیک خبر آژانسلاری بیرلیگی عضولری ایله بیر آرایا گلن امیرعبداللهیان،
"اوکرایناداکی ساواشا ایلکه‌لی بیر باخیش آچیسییلا قارشیییق. روسیایا اوکراینا ساواشیندا ایستیفاده ائتمک اوچون هئچ بیر سلاح و یا اینسانسیز هاوا آراجی وئرمه‌دیک و وئرمه‌یه‌جییک" دئدی.
ادعالارین آراشدیریلماسی اوچون اوکراینا ایله حربی اوزمانلارین ایشتیراکی ایله اورتاق بیر توپلانتی گئچیرمه‌یه حاضر اولدوقلارینی بیلدیره‌ن امیرعبداللهیان، بو تکلیفی آوروپا بیرلیگینین خاریجی ایلیشکیلر و گوونلیک سیاستی یوکسک نماینده‌سی جورپ بورل ایله گؤروشونده اونا چاتدیردیغینی بیلدیردی.
امیرعبداللهیان،
"روسیانین اوکراینایا قارشی ساواشدا ایرانا عاید اینسانسیز هاوا آراجیندان ایستیفاده ائتدیگی آیدینلاشارسا، شبهه‌سیز بو مسئله‌یه ایلگیسیز قالمایاجاغیق" ایفاده‌لرینی ایشلتدی.
دانیشماسیندا نۆوه مذاکره‌لری پروسه‌سینه ده توخونان ایرانین خاریجی ایشلر باخانی:
"آرتیق آنلاشمانین سون مرحله‌سینده‌ییک. سون گونلرده آمریکا طرفی دیپلوماتیک مئساژلارلا آنلاشما ایمکانینی قوروماغا چالیشیرکن، بعضی یئرلرده ده خائوس و ترور ائیلملری یاراتماغا چالیشدی" دئدی.
